《双洞疏烟》
明代·宋兆礿

双岩原自出黄岐，别以灵栖著景宜。北去松云随意懒，南来竹霭倩风移。

林间客话氤氲里，雨后僧归澹漠时。每叩洞门惊踏破，身居烟上不曾知。

作者简介：宋兆礿（一五九九 — 一六四一），字尔孚。揭阳人。明思宗崇祯元年（一六二八）进士。初授广昌知县，莅任才十月，以父丧归。服阕，补仁和知县，在任五年，以清廉不能具常例，失鹾使者欢，解绶归里。卒年四十三。有《旧耕堂稿》。清康熙《潮州府志》卷九上有传。